b'\n_START_ARTICLE_\nKotia p\xc3\xa4in\n_START_SECTION_\nJuoni\n_START_PARAGRAPH_\nRikollisten suosimaa kapakkaa Oulussa pit\xc3\xa4v\xc3\xa4n Ellin (Suomu) poika Mika (Koivula) p\xc3\xa4\xc3\xa4see opiskelemaan Helsinkiin. Vankilasta vapautunut is\xc3\xa4puoli (Tuorila) vaatii poikaa palaamaan Ouluun.\n_START_SECTION_\nTuotanto\n_START_PARAGRAPH_\nJ\xc3\xa4rvi-Laturi sanoo saaneensa alkusys\xc3\xa4yksen elokuvan tekemiseen iltap\xc3\xa4iv\xc3\xa4lehden jutusta \xe2\x80\x9dAlamaailma kosti \xe2\x80\x93 ruumis l\xc3\xb6ytyi satama-altaasta\xe2\x80\x9d._NEWLINE_Elokuva oli ensimm\xc3\xa4inen pitk\xc3\xa4 n\xc3\xa4ytelm\xc3\xa4elokuva paitsi ohjaaja J\xc3\xa4rvi-Laturille, my\xc3\xb6s p\xc3\xa4\xc3\xa4osien nuorille Koivulalle ja J\xc3\xa4rnefeltille ja kuvaaja Kjell Lagerroosille.\n_START_SECTION_\nVastaanotto\n_START_PARAGRAPH_\nKotia p\xc3\xa4in sai ristiriitaisia arvioita. Sen tosipohjaisuutta kritisoitiin, vaikka tarina ei tarkoin seurannutkaan innoituksena olleita tapahtumia. Helsingin Sanomien Helena Yl\xc3\xa4nen piti sit\xc3\xa4 1980-luvun ehk\xc3\xa4 parhaana kotimaisena. The New York Timesin Jane Maslin piti elokuvaa outona, totisena ja ankeana, n\xc3\xa4yttelij\xc3\xa4suorituksia ep\xc3\xa4m\xc3\xa4\xc3\xa4r\xc3\xa4isin\xc3\xa4 ja loppuratkaisua yll\xc3\xa4tt\xc3\xa4v\xc3\xa4n\xc3\xa4 mutta ei valaisevana._NEWLINE_Ohjaaja J\xc3\xa4rvi-Laturi palkittiin elokuvasta Anjalankosken elokuvapalkinnolla, Pohjoismaisella elokuvapalkinnolla ja Parhaan k\xc3\xa4sikirjoituksen Jussilla. Kotia p\xc3\xa4in voitti Belfortin EntreVues-festivaalien yleis\xc3\xb6palkinnon, Rouenissa lehdist\xc3\xb6n palkinnon ja Salzburgissa parhaan n\xc3\xa4ytelm\xc3\xa4elokuvan palkinnon.'